ΓΡΑΠΤΗ ΕΡΩΤΗΣΗ E-0562/02

υποβολή: Eija-Riitta Korhola (PPE-DE) προς την Επιτροπή

(27 Φεβρουαρίου 2002)

Θέμα: Συμβατότητα της νορβηγικής νομοθεσίας σχετικά με το ΦΠΑ

Την 1η Ιουλίου 2001 τέθηκε σε ισχύ τροποποίηση της νορβηγικής νομοθεσίας σχετικά με το ΦΠΑ(1) και εισήχθη ανάστροφη χρέωση γιαπηρεσίες παρεχόμενες εξ αποστάσεως, όπως οι διαφημιστικέςπηρεσίες, κατά τρόπο παρόμοιο όπως παρουσιάζεται στην Έκτη Οδηγία περί ΦΠΑ(2). Πριν από αυτή την τροποποίηση, εταιρίες που εδρεύουν στην ΕΕ χρεώνονταν νορβηγικό ΦΠΑ ανάλογα με το αν ήταν καταχωρημένες για ΦΠΑ στην Νορβηγία ή όχι(3).

Η νέα νομοθεσία φαίνεται να έρχεται σε αντίθεση με την προηγούμενη, η οποία παραμένει σε ισχύ. Συνεπώς, οι νορβηγικές επιχειρήσεις αντιλαμβάνονται διαφορετικά την νομοθεσία και η εφαρμογή του νορβηγικού ΦΠΑ δεν είναι κοινή για όλες τις επιχειρήσεις στην εσωτερική αγορά. Επίσης, μπορεί να θεωρηθεί ότι η διατύπωση παρεχόμενες εξ αποστάσεως είναι πιο περιοριστική από το πεδίο εφαρμογής της Ευρωπαϊκής Οδηγίας.

1. Γνωρίζει η Επιτροπή τηνπάρχουσα νορβηγική νομοθεσία σχετικά με το ΦΠΑ·

2. Είναι η νορβηγική νομοθεσία περί ΦΠΑ συμβατή με τις ευρωπαϊκές οδηγίες και τη νομολογία του Ευρωπαϊκού Δικαστηρίου·

3. Είναι η περιοριστική διατύπωση παρεχόμενες εξ αποστάσεως συμβατή με τις Ευρωπαϊκές Οδηγίες και τη νομολογία του Ευρωπαϊκού Δικαστηρίου·

4. Εφόσον η Επιτροπή αντιτίθεται στη νορβηγική νομοθεσία περί ΦΠΑ, ποια μέτρα σκοπεύει να λάβει και πότε·

5. Θα έχουν τα εν λόγω μέτρα αναδρομικό χαρακτήρα και θα εφαρμοστούν στις χρεώσεις ΦΠΑ που έχουν ήδη επιβληθεί·

(1) Κανονισμός αριθ. 121 της 15ης Ιουνίου 2001.

(2) Έκτη οδηγία σχετικά με το ΦΠΑ, άρθρο 9, παράγραφος 2, σημείο e.

(3) Άρθρο 4, Κανονισμός αριθ.50.

Απάντηση του κ. Bolkestein εξ ονόματος της Επιτροπής

(12 Απριλίου 2002)

Η Επιτροπή δεν έχει επίγνωση της νορβηγικής νομοθεσίας περί ΦΠΑ, δεδομένου ότι η Νορβηγία, η οποία δεν είναι μέλος της Ένωσης, δεν είναιποχρεωμένη να ενημερώνει την Επιτροπή για τη φορολογική της νομοθεσία.

Κατά κανόνα, η νομοθεσία της Νορβηγίας δενποχρεούται να συμβαδίζει με τις κοινοτικές οδηγίες στον τομέα του ΦΠΑ, εφόσον οι κοινοτικές οδηγίες ισχύουν μόνο για τα κράτη μέλη και όχι για τρίτες χώρες. Αυτό ισχύει και για τις διατάξεις όσον αφορά την ανάστροφη χρέωση ΦΠΑ.

Ωστόσο, το άρθρο 14 της συμφωνίας για τον Ευρωπαϊκό Οικονομικό Χώρο (ΕΟΧ), την οποία έχειπογράψει η Νορβηγία, προβλέπει ότι τα συμβαλλόμενα μέρη δεν επιβάλλουν, άμεσα ή έμμεσα, στα προϊόντα άλλων συμβαλλομένων μερών εσωτερικούς φόρους οποιασδήποτε φύσεως ανωτέρους από εκείνους που επιβαρύνουν άμεσα ή έμμεσα τα ομοειδή εθνικά προϊόντα. Επιπλέον, τα συμβαλλόμενα μέρη δεν επιβάλλουν στα προϊόντα άλλων συμβαλλομένων μερών εσωτερικούς φόρους, η φύση των οποίων οδηγεί έμμεσα στην προστασία άλλων προϊόντων.

Η Εποπτεύουσα Αρχή της ΕΖΕΣ είναι αρμόδια για να ερευνά τη συμβατότητα της νομοθεσίας ενός συμβαλλόμενου μέρους της Ευρωπαϊκής Ζώνης Ελευθέρων Συναλλαγών (ΕΖΕΣ) με τη συμφωνία για τον ΕΟΧ. Η εν λόγω Αρχή δύναται να κινήσει διαδικασίες επί παραβάσει και να θέσει το θέμα στο Δικαστήριο της ΕΖΕΣ, εφόσον διαπιστώσει ότι η νομοθεσία συμβαλλόμενου μέρους δεν συμβαδίζει με τις διατάξεις της συμφωνίας. Η Επιτροπή δεν διαθέτει αυτή την αρμοδιότητα έναντι της Νορβηγίας, δεδομένου ότι οι διαδικασίες επί παραβάσει στο πλαίσιο της συνθήκης ΕΚ εφαρμόζονται μόνο σε κράτη μέλη και όχι σε τρίτες χώρες.